ଗୁଫି ପେଣ୍ଟଲ  (୪ ଅକ୍ଟୋବର ୧୯୪୪ - ୫ ଜୁନ ୨୦୨୩) ଜଣେ ଭାରତୀୟ ଫିଲ୍ମ ଓ ଟିଭି ଅଭିନେତା ଥିଲେ  । ସେ ୧୯୮୦ ଦଶକରୁ ଅନେକ ହିନ୍ଦୀ ଫିଲ୍ମ ଓ ଟିଭି ସିରିୟାଲରେ ଚରିତ୍ର ଅଭିନେତା ଭାବରେ ଅଭିନୟ କରିଥିଲେ । ମହାଭାରତ ଧାରାବାହିକରେ ତାଙ୍କର  'ଶକୁନି '  ଭୂମିକା ପାଇଁ ସେ ଘରେ ଘରେ ପରିଚିତ ହେଇଥିଲେ । ସେ ହାସ୍ୟାଭିନେତା କନବରଜିତ ପେଣ୍ଟାଲଙ୍କ ବଡ଼ ଭାଇ । ସେ ଶିଖ ପରିବାରରେ ଜନ୍ମ ଗ୍ରହଣ କରିଥିଲେ । ପ୍ରଥମରୁ ଇଞ୍ଜିନିଅର ଭାବରେ ନିଜ ଜୀବିକା ନିର୍ବାହ କରୁଥିବା ଗୁଫି ପରେ ଫିଲ୍ମ ଓ ଟିଭି ପ୍ରତିଷ୍ଠାନରୁ ଶିକ୍ଷଣ ନେଇ ତାଙ୍କର ଅଭିନେତା ଜୀବନ ଆରମ୍ଭ କରିଥିଲେ । ୧୯୬୯ରେ ମୁମ୍ବାଇ ଆସି ପ୍ରଥମେ ମଡେଲିଂ ଓ ସହ ନିର୍ଦ୍ଦେଶକ ଭାବେ କାମ କଲା ପରେ ସେ ଫିଲ୍ମ ଓ ଟିଭି ଜଗତରେ ପ୍ରବେଶ କଲେ ଚରିତ୍ର ଅଭିନେତା ଭାବେ । ବି ଆର ଚୋପ୍ରାଙ୍କ ମହାଭାରତ ଧାରାବାହିକରେ  'ଶକୁନି'  ଭୂମିକାରେ ସେ ଅଭିନୟ କରି ବିଖ୍ୟାତ ହେଇଯାଇଥିଲେ ।  'ଶ୍ରୀ ଚୈତନ୍ୟ ମହାପ୍ରଭୁ  " ନାମକ ଫିଲ୍ମରେ ସେ ନିର୍ଦ୍ଦେଶନା ଦେଇଛନ୍ତି । ମୁମ୍ବାଇ ଅଭିନୟ ପ୍ରତିଷ୍ଠାନରେ ସେ ମୁଖ୍ୟ ଅଭିନୟ ପ୍ରଶିକ୍ଷକ ଭାବରେ ମଧ୍ୟ କାର୍ଯ୍ୟ କରିଥିଲେ । ଅଭିନୟ ଅଭିନୀତ ଚଳଚ୍ଚିତ୍ର ଟିଭି ସିରିୟାଲ ୧୯୮୮-୯୦: ମହାଭାରତ   ଶକୁନୀ ୧୯୯୮-୨୦୦୦: ଆକବାର ବିରବଲ   ମୁଲ୍ଲା ଦୋ ପ୍ୟାଜା ୨୦୦୨ :ଶଃ କୋଇ ହେ   (ଡଃ ଜାର୍କୋସ) ୨୦୧୨-୧୩: ମିଃ କୌସିକ କି ପାଞ୍ଚ ବହୁୟେଁ   ବ୍ରିଜଭୂଷଣ ଭଲ୍ଲା ୨୦୧୩: ମହାରାଣା ପ୍ରତାପ - ହୁମାୟୁନ ମୃତ୍ୟୁ ଗୁଫି ପେଣ୍ଟଲଙ୍କର ୨୦୨୩ ମସିହା ଜୁନ ମାସ ୫ ତାରିଖରେ ମୁମ୍ବାଇର ଏକ ଡାକ୍ତରଖାନାରେ ପରଲୋକ ଘଟିଥିଲା ।